stanford-oval/wikipedia huggingface dataset:
הכוחות המיוחדים של צבא ארצות הברית

| --- | --- |

סמל הכוחות המיוחדים של צבא ארצות הברית
 De oppresso liber "לשחרר את המדוכאים"
 פרטים
 כינוי:  הכומתות הירוקות
 מדינה:  ארצות הברית ארצות הברית
 שיוך:   צבא ארצות הברית
 סוג:  כוחות מיוחדים
 בסיס האם:  פורט בראג, צפון קרוליינה
 אירועים ותאריכים
 תקופת הפעילות:  19 ביוני 1952 – הווה (72 שנים)
 מקים היחידה:  אדסון ראף
 מלחמות:  המלחמה הקרה, מלחמת קוריאה, מלחמת וייטנאם, מבצע זעם דחוף, מבצע מטרה צודקת, מלחמת המפרץ, הפלישה האמריקאית לאפגניסטן, מלחמת עיראק
 פיקוד
 יחידת אם:  פיקוד המבצעים המיוחדים של צבא ארצות הברית
הכוחות המיוחדים (Special Forces – SF) של זרוע היבשה של ארצות הברית הם חלק ממערך כוחות המבצעים המיוחדים של ארצות הברית. ידועים בכינוי "הכומתות הירוקות".
הכוחות מאורגנים במסגרת "פיקוד הכוחות המיוחדים ה-1" (1st Special Forces Command (Airborne, הכפוף לפיקוד המבצעים המיוחדים של צבא ארצות הברית (USASOC).
פיקוד הכוחות המיוחדים ה-1

פיקוד הכוחות המיוחדים הראשון (מוטס) 1st Special Forces Command (Airborne) הוקם ב-2014, וקיבץ תחתיו את "הכומתות הירוקות", יחידות ללוחמה פסיכולוגיות (PSYOP), כוחות קישור ליחסים אזרחיים, וכוחות תומכי לחימה. בראש הפיקוד עומד קצין בדרגת מייג'ור גנרל. מטה הפיקוד ממוקם בפורט בראג.
פיקוד הכוחות המיוחדים ה-1 > ייעוד

תפקידו העיקרי של הפיקוד להרכיב כוח משימה המותאם במיוחד לכל תרחיש תוך שימוש בתמהיל של יחידות לוחמה קונבנציונלית ולא קונבנציונלית. תפקידו לארגן, לצייד, לאמן, ולהציב כוחות לביצוע מבצעים מיוחדים במנעד רחב, לתמיכה במבצעי פיקוד המבצעים המיוחדים (USSOCOM), בפיקודים הקרביים המאוחדים, ובשגרירויות וסוכנויות ממשלתיות אחרות.
פיקוד הכוחות המיוחדים ה-1 > משימות

לוחמה לא קונבנציונלית
סיוע וייעוץ בארגון, הדרכה והצטיידות, של כוחות הביטחון המקומיים.
הגנה מפני חתרנות, התקוממות, טרור ואיומים אחרים המאיימים על הביטחון והיציבות הפנימית המקומית.
יחסים אזרחיים – קשרי ממשל ותרבות עם הממשלה הזרה, צבאה ואוכלוסייתה.
פעולות סיוע הומניטרי.
פעולה ישירה (Direct Action) – פשיטות ופעולות קומנדו.
סיורים מיוחדים
מלחמה בטרור
לוחמה פסיכולוגית
פעילויות נגד נשק להשמדה המונית
פיקוד הכוחות המיוחדים ה-1 > כוחות

כוחות מיוחדים (SF) – כל שבע הקבוצות של ה"כומתות הירוקות" (SFG)
גדוד מודיעין צבאי ה-389 גדוד מודיעין אורגני רב-מקורי (מוטס).
קבוצות לוחמה פסיכולוגית (PsyOps)
קבוצת לוחמה פסיכולוגית ה-4 (מוטסת)
קבוצת לוחמה פסיכולוגית ה-8 (מוטסת)
חטיבת יחסים אזרחיים ה-95 – מסייעת למפקדי הצבא בעבודה עם רשויות אזרחיות ואוכלוסייה אזרחית.
גדוד 91 לעניינים אזרחיים (מוטס)
גדוד 92 לענייני אזרחים (מוטס)
גדוד 96 לעניינים אזרחיים (מוטס)
גדוד 97 לענייני אזרחים (מוטס)
גדוד 98 לעניינים אזרחיים (מוטס)
חטיבת הסיוע המוטסת ה-528 – מספקת תמיכה בתקשורת, רפואה ולוגיסטיקה.
גדוד קשר 112
גדוד סיוע 528
הכוחות המיוחדים (SF) "הכומתות הירוקות"

אנשי הכוחות המיוחדים משלבים מיומנות קרבית מתקדמת עם שפה ותרבות מקומית של אזורים שונים בעולם. הם ידועים בעיקר בזכות יכולות לוחמה לא קונבנציונלית, אך הם גם מבצעים משימות אחרות הכוללות פשיטות קומנדו, השתתפות בכוחות השלום, מלחמה בהפצת נשק להשמדה המונית, תפקידי ייעוץ במלחמה נגד קרטלי סמים ומשימות אסטרטגיות אחרות.
הכוחות המיוחדים (SF) "הכומתות הירוקות" מאורגנים בשבע "קבוצות". בכל קבוצה ארבעה גדודי SF ופלוגת תומכי לחימה. מפקד קבוצה הוא קצין בדרגת בריגדיר גנרל. לכל קבוצה התמחות אזורית והיא מספקת תמיכה לאחד מהפיקודים הקרביים המאוחדים של ארצות הברית.
קבוצת הכוחות המיוחדים ה-1 (1st SFG), מפקדתה בבסיס המשותף לואיס-מק'קורד (JBLM), וושינגטון. מספקת תמיכה למשימות באזור האוקיינוס השקט באחריות פיקוד האוקיינוס השקט של ארצות הברית.
קבוצת הכוחות המיוחדים ה-3 (3rd SFG), מפקדתה בפורט בראג, קרוליינה הצפונית. מספקת תמיכה למשימות באזור דרום סהרה ואפריקה באחריות פיקוד אפריקה של ארצות הברית.
קבוצת הכוחות המיוחדים ה-5 (5th SFG), מפקדתה בפורט קמפבל, קנטקי. מספקת תמיכה למשימות באזור המזרח התיכון ומרכז אסיה באחריות פיקוד מרכז של ארצות הברית.
קבוצת הכוחות המיוחדים ה-7 (7th SFG), מפקדתה בבסיס אגלין, פלורידה. מספקת תמיכה למשימות באזור אמריקה הלטינית באחריות פיקוד דרום של ארצות הברית.
קבוצת הכוחות המיוחדים ה-10 (10th SFG), מפקדתה בפורט קרסון, קולורדו. מספקת תמיכה למשימות באזור אירופה וצפון אפריקה באחריות פיקוד אירופה של ארצות הברית.
קבוצת הכוחות המיוחדים ה-19 (19th SFG) (המשמר הלאומי), מפקדתה בדרייפר, יוטה. מספקת תמיכה למשימות באזור הפסיפיק ודרום-מזרח אסיה באחריות פיקוד האוקיינוס השקט של ארצות הברית.
קבוצת הכוחות המיוחדים ה-20 (20th SFG) (המשמר הלאומי), מפקדתה בברמינגהאם שבאלבמה. מספקת תמיכה למשימות באזור אמריקה הלטינית באחריות פיקוד דרום של ארצות הברית.
הכוחות המיוחדים (SF) "הכומתות הירוקות" > היסטוריה

היחידה היא יחידה בעלת מסורת שנשענת על כמה יחידות שפעלו במלחמת העולם השנייה. הראשונה היא סוכנות ה-OSS (המשרד לשירותים אסטרטגיים), שבראשה עמד גנרל ויליאם ג'יי. דונובן, שהפעילה סוכני שטח, אשר צנחו לעורף האויב הנאצי ברחבי אירופה. הסוכנים, אשר פעלו במסגרת מבצע ג'דבורו, על שום העיר ג'דבורו שבסקוטלנד שבסמוך לה הוכשרו הסוכנים, שימשו כקציני קישור למחתרות כמו המחתרת הצרפתית וגייסו סוכנים ומרגלים. כמו כן פעלו כיחידות קומנדו וביצעו פשיטות על מטרות צבאיות של גרמניה הנאצית.
היחידה השנייה ממנה צמחו הכוחות המיוחדים היא יחידת הריינג'רס של צבא ארצות הברית ובהם גדוד הריינג'רים ה-1, עליו פיקד קולונל ויליאם או. דארבי, והגדודים ה-3, וה-4 שהוקמו בעקבות הישגיו של הגדוד הראשון בפלישה לצפון אפריקה במסגרת מבצע לפיד. בפלישה לסיציליה ולאחר מכן לאיטליה בשנת 1943 כבר פעלו הריינג'רס כצוות קרב חטיבתי. הריינג'רס נחתו גם בחוף אומהה במסגרת הפלישה לנורמנדי ולחמו באירופה עד תום המלחמה. בחזית האוקיינוס השקט לחם גדוד הריינג'רס ה-6 שביצע פשיטה לשחרור 500 שבויים ממחנה השבויים היפני שבקבנטואן אשר בפיליפינים.
היחידה השלישית ממנה צמחו הכוחות המיוחדים היא כוח השירות המיוחד ה-1 (ה-FSSF), יחידת קומנדו בסדר גודל חטיבתי שהורכבה ממגויסים אמריקנים וקנדים. היחידה, בפיקוד בריגדיר גנרל רוברט פרדריק, יועדה במקור לפעילות בנורווגיה אולם לאחר שהסתיימו אימוני היחידה היא פעלה כחלק מן הארמייה ה-5 במערכה על איטליה. היחידה ביצעה מספר משימות מיוחדות ובהן תפיסת נקודות שליטה ומעברים חיוניים. בדצמבר 1943 כבשה היחידה את הר לה-דיפאנסה, משימה שנחשבה לבלתי אפשרית, אולם ספגו שיעור אבדות גבוה. לאחר מכן סופחו לדיוויזיית הרגלים ה-36 ולחמו בשורותיה כשהם סופגים שיעור אבדות חמור עוד יותר. פרדריק הצטיין בלחימה עד כדי כך שוינסטון צ'רצ'יל הכריז כי הוא הגנרל הלוחם הגדול בכל הזמנים והכוח בפיקודו זכה לכינוי "בריגדת השטן" (Devil's Brigade). לאחר מכן נחתה היחידה באנציו והייתה לכוח הראשון שהגיע לרומא. הכוח פורק בדצמבר 1944.
הכוחות המיוחדים (SF) "הכומתות הירוקות" > היסטוריה > הקמה

על הקמת היחידה הוחלט בשנת 1952, בהתבסס על המלצותיו של קולונל אדסון ראף, איש צנחנים בעברו, אשר פיקד על המבצע המוצנח הראשון שביצע צבא ארצות הברית במלחמת העולם השנייה. קבוצת הכוחות המיוחדים הראשונה נוסדה ביוני אותה שנה בפיקוד של קולונל אהרון בנק, איש צוותי הג'דבורו בעברו. בשנת 1961 הטיל נשיא ג'ון פ. קנדי, על הגנרל ויליאם יארבורו את המשימה להקים בית ספר ללוחמה מיוחדת בפורט בראג שיכשיר את אנשי הכוחות המיוחדים של הצבא באופן ממוסד ומאורגן. עוד קבע קנדי כי אנשי היחידה יחבשו לראשם את הכומתה הירוקה משום שבראשית דרכם הוכשרו הריינג'רס וצוותי ג'דבורו בסקוטלנד בידי מדריכי הקומנדו הבריטי אשר חבשו כומתה בצבע זה. לוחמי הכומתות התייחדו בהתמחותם ב"לוחמה לא קונבנציונלית" המונח המשמש בצבא האמריקאי לתיאור פעולות שמבוצעות בדרך כלל על ידי כוחות מיוחדים, בפרט הכומתות הירוקות – לוחמה נגד גרילה, לוחמה פסיכולוגית, אימון כוחות גרילה במדינת אויב וכיוצא בזה.
הכוחות המיוחדים (SF) "הכומתות הירוקות" > הכשרה

הכשרת הכוחות המיוחדים נערכת בבסיס צבא ארצות הברית פורט בראג, צפון קרוליינה במרכז ההכשרה ללוחמה מיוחדת על שם ג'ון קנדי. היא כוללת לוחמה בטרור, סיור, צניחה, חבלה, ולוחמה זעירה. הכוחות מיועדים ללחימה קונבנציונלית, כנגד כוחות סדירים, כמו גם בלחימה בעצימות נמוכה ומבצעים מיוחדים.
בין המפקדים הבולטים אשר שירתו בשורות הכוחות המיוחדים ועברו את קורס ההכשרה שלהם ניתן למנות את הגנרלים הנרי שלטון, דייוויד פרידוביץ', סטנלי מק'קריסטל וויליאם גריסון ואת הקולונלים ארתור סיימונס וצ'ארלס בקווית'. מספר קצינים בצה"ל השתלמו לאורך השנים בקורס ההכשרה של הכוחות המיוחדים בפורט בראג ובהם יחיאל סופר, שחר ארגמן, גדי שמני ובני גנץ.
הכוחות המיוחדים (SF) "הכומתות הירוקות" > מבצעים

קבוצות הכוחות המיוחדים פרושות ופועלות בזירות המבצעיות בהן פועל צבא ארצות הברית ברחבי העולם. אלמנטים מן הכוחות המיוחדים של צבא ארצות הברית לקחו חלק בלחימה בזירות לחימה רבות מאז הקמתם ובהן:
מלחמת קוריאה.
מלחמת וייטנאם, ובכלל זה לקיחת חלק בתוכנית פניקס ומבצע חוף השנהב.
מבצע ציפורן הנשר בשנת 1979.
מבצע זעם דחוף ב-1983.
מבצע מטרה צודקת ב-1989.
מלחמת המפרץ ב-1991.
מבצעי ארצות הברית בסומליה ב-1993 והבולט שבהם קרב מוגדישו.
המבצע בהאיטי ב-1994.
המלחמה באפגניסטן שהחלה ב-2001 ובכלל זה בקרב טורה בורה ובמבצע אנקונדה, הקרב בעמק שוק.
המלחמה בצפון-מערב פקיסטן.
מלחמת עיראק ובכלל זה הריגת בניו של סדאם חוסיין, עודאי וקוסאי ב-22 ביולי 2003 ולכידתו ב-13 בדצמבר אותה שנה.
מבצע נחישות טבועה ב-2016
ראו גם

כוחות המבצעים המיוחדים של ארצות הברית
הכוחות המיוחדים של בריטניה
כוחות מיוחדים
הכוחות למבצעים מיוחדים של צבא רוסיה
לקריאה נוספת

מרק באודן, "התרסקות במוגדישו",הוצאת משרד הביטחון, 2002.
מרק באודן, "אורחיו של האייתולה", הוצאת מודן, מערכות ומשרד הביטחון, 2012.
ג'יימס אלטיירי, "ראשי-החנית", הוצאת מערכות, 1965.
המפטון סיידס, "חיילי רפאים", הוצאת כנרת זמורה ביתן, שנת 2005,
שון ניילור "יום שלא טוב למות בו", תל אביב: המכללה הבין-זרועית לפיקוד ולמטה – המכון לחקר הטקטיקה, הוצאת משרד הביטחון, 2007.
בנג'מין פ. שמר, "הפשיטה", הוצאת מערכות, 1977.
הערות שוליים

1 2  לוחמה לא קונבנציונלית – פעולות סיוע לתנועות מחתרת הנאבקות להחלפת שלטון או בכובש זר ולוחמה פסיכולוגית – במטרה להשפיע על דעת הקהל ועמדת השלטון במדינת היעד.
↑  ירון פלינט, התפתחות הכוחות המיוחדים במלחמת העולם השנייה, מערכות 408, אוגוסט 2006, עמוד 31.
↑  המפטון סיידס, חיילי רפאים, הוצאת כנרת זמורה ביתן, 2005, עמודים 27-30.
↑  המפטון סיידס, חיילי רפאים, הוצאת כנרת זמורה ביתן, 2005, עמודים 228-232.
↑  טל טובי, כוחות מיוחדים בסדר כוחות רגימנטי – רגימנט הריינג'רס 75, מערכות 409-410, דצמבר 2006, עמודים 35-36.
↑  ירון פלינט, התפתחות הכוחות המיוחדים במלחמת העולם השנייה, מערכות 408, אוגוסט 2006, עמוד 32.
↑  ליאור לוטן, היחידות המובחרות של צה"ל, מתוך אתר הירחון "ישראל דיפנס", ‏ 29/9/2011.
↑  ynet, יועצים מצה"ל מקימים "יחידות חיסול" לאמריקנים, באתר ynet, 9 בדצמבר 2003
↑  גיא זקהם, "על הכישלון", במחנה, ‏ 29.03.2002, עמוד 9.
↑    מאיה פולק, ‏מושג ירוק, בעיתון מקור ראשון, 10 ביוני 2019.
↑  יגאל מוסקו, "עשו ממנו רמבו", מוסף 7 ימים של ידיעות אחרונות, ‏ 01.04.2005, כפי שפורסם באתר "פרש"
↑  דוד טל, האם אפשר ללמוד משהו מהניסיון האמריקאי להכריע את וייטנאם, באתר הארץ, 25 בספטמבר 2006
| --- | --- |
בקרת זהויות :  NLI: 987007269265505171  ISNI: 0000 0000 9134 4079  LCCN: n79094506  VIAF: 133679619   WorldCat (עם VIAF): 133679619
המנון הרפובליקה הרוסית

| --- | --- |
 מדינה:  רוסיה רוסיה
 שפה:  רוסית
 מילים:  פיוטר לברוב, 1875
 לחן:  קלוד-ז'וזף רוז'ה דה ליל, 1792
 תאריך מעמד רשמי:  1917
 שמות נוספים:  המנון הרפובליקה הרוסית (Гимн Российской республики)
 ‏האזנהקובץ:La Marseillaise.ogg‏Ⓘ‏
 
המנון הרפובליקה הרוסית המכונה בשם מצעד הפועלים הוא למעשה מנגינת המנון צרפת שאומץ על ידי השלטון הרפובליקני ברוסיה שלאחר נפילת האימפריה הרוסית ולפני פרוץ מלחמת האזרחים ברוסיה.
ההמנון היה למעמד לאומי בשנים 1917-1918.
הלחן נכתב על ידי קלוד-ז'וזף רוז'ה דה ליל והמילים נכתבו על ידי פיוטר לברוב בשנת 1875. יש לציין שהמילים לא היו תרגום של המלל המקורי של קלוד-ז'וזף רוז'ה דה ליל.
מילות ההמנון

| --- | --- |
: Отречёмся от старого мира,  Отряхнём его прах с наших ног!  Нам не нужно златого кумира,  Ненавистен нам царский чертог.  Мы пойдём к нашим страждущим братьям,  Мы к голодному люду пойдём,  С ним пошлём мы злодеям проклятья —  На борьбу мы его позовём.    Припев:  Вставай, подымайся, рабочий народ!  Иди на врага, люд голодный!  Раздайся, клич мести народной!  Вперёд, вперёд, вперёд, вперёд, вперёд!    Богачи-кулаки жадной сворой  Расхищают тяжёлый твой труд.  Твоим потом жиреют обжоры,  Твой последний кусок они рвут.  Голодай, чтоб они пировали,  Голодай, чтоб в игре биржевой  Они совесть и честь продавали,  Чтоб глумились они над тобой.    Припев.  Тебе отдых — одна лишь могила.  Весь свой век недоимку готовь.  Царь-вампир из тебя тянет жилы,  Царь-вампир пьёт народную кровь.  Ему нужны для войска солдаты -  Подавайте ему сыновей.  Ему нужны пиры и палаты —  Подавай ему крови своей.  Припев.  Не довольно ли вечного горя?  Встанем, братья, повсюду зараз —  От Днепра и до Белого моря,  И Поволжье, и Дальний Кавказ —  На воров, на собак — на богатых  И на злого вампира-царя.  Бей, губи их, злодеев проклятых,  Засветись, лучшей жизни заря.  Припев.  И взойдёт за кровавой зарёю  Солнце правды и братской любви,  Хоть купили мы страшной ценою —  Кровью нашею — счастье земли.  И настанет година свободы:  Сгинет ложь, сгинет зло навсегда,  И сольются в одно все народы  В вольном царстве святого труда.  Припев.
| 0 | 1 | 2 |
| --- | --- | --- |
| הקודם: אל, נצור את הצאר! | המנוני רוסיה וברית המועצות   ינואר 1917 - פברואר 1918 | הבא: האינטרנציונל |
הצגה (מתמטיקה)

במתמטיקה, הצגה היא הפעולה של תיאור אובייקט מופשט, כמו חבורה או חוג, באמצעות הענקת משמעות קונקרטית לאיברים שלו.
ההצגות השכיחות ביותר הן אלו הממַמשות את האיברים כפעולות על קבוצה (הצגה כחבורת תמורות), מרחב וקטורי (הצגה ליניארית) או, באופן כללי יותר, חבורה אבלית (הצגה של חוג באמצעות פעולה על חבורה אבלית הופכת את החבורה למודול).
הצגות מאפשרות לחקור חבורות שונות, או אובייקטים מופשטים אחרים, בכלים אחידים, ולהשוות בין הופעות של אותה חבורה בהקשרים שונים. לעיתים קרובות, מן התיאור המופשט של האובייקט (כגון, תיאור על-פי יוצרים ויחסים) לא ניתן לשלול את האפשרות שמדובר באובייקט טריוויאלי, והדרך להפיח בתיאור כזה ממשות היא להוכיח את קיומה של הצגה, שבה אפשר להשוות בין איברים ולהווכח מיד שהם שונים זה מזה.
המפלגה הדמוקרטית-נוצרית (איטליה)

| --- | --- |

 מדינה:  איטליה איטליה
 מנהיגים:  Mino Martinazzoli 
 תקופת הפעילות:  19 במרץ 1943 – 18 בינואר 1994 (50 שנה) 
 אידאולוגיות:  שמרנות ליברלית דמוקרטיה נוצרית
 מטה:  רומא
 מיקום במפה הפוליטית:  מרכז-ימין
 ארגונים בינלאומיים:  מפלגת העם האירופית
 צבעים רשמיים:  לבן
 
המפלגה הדמוקרטית-נוצרית באיטליה (באיטלקית: Democrazia Cristiana) הייתה המפלגה הדומיננטית בפוליטיקה האיטלקית במשך קרוב ל-50 שנה. המפלגה נוסדה בשנת 1943 כיורשתה האידאולוגית של מפלגת העם האיטלקית (שתי המפלגות חלקו אותו סמל :שלט אצולה ובמרכזו צלב).
לאחר התמוטטות הפאשיזם באיטליה בסוף מלחמת העולם השנייה הקים אלצ'ידה דה-גאספרי את המפלגה, אשר הורכבה מסיעות שונות אשר המשותף להן היה כיבוד ערכי השמרנות הנוצרית בזרם המרכזי-שמאלני של המפה הפוליטית באיטליה.
בבחירות הדמוקרטיות הראשונות שהתקיימו באיטליה זכתה המפלגה לניצחון סוחף ומנהיגה דה-גאספרי מונה לראש ממשלת איטליה הראשון לאחר השלטון הפאשיסטי באיטליה. המפלגה זכתה לכל אורך ימי שליטתה בפוליטיקה האיטלקית לתמיכה מצד שני כוחות רבי-השפעה באיטליה - הכנסייה הקתולית ואיגוד פועלים האיטלקיים. תמיכה חיצונית קיבלה המפלגה מארצות הברית, במיוחד במהלך תקופת המלחמה הקרה. האמריקאים ראו במפלגה זו מפלגה שמרנית אנטי-קומוניסטית ובת ברית נאמנה של הגוש המערבי.
המפלגה שלטה ללא עוררין במהלך 50 שנה במערכת הפוליטית באיטליה. כל ראשי-הממשלה ונשיאי המדינה שנבחרו בתקופה זו היו חברים בכירים בה. בין ההישגים הבולטים שניתן לזקוף לזכותה של המפלגה בשנות שלטונה היו הרפורמה החקלאית בדרום איטליה, הנהגת שירותי בריאות חינם, יסוד מערכת הרווחה, והקמת מיליוני יחידות דיור בכל רחבי איטליה.
בשנת 1994 התפרקה המפלגה לאחר שערוריות השחיתות הרבות אשר התגלו אצל רבים מבכירי המפלגה. היא הואשמה בכך שניצלה את הכוח הרב שהיה לה למעשי שחיתות אישית, בהם היו מעורבים גם גורמים מהמאפיה האיטלקית. תום תקופת המלחמה הקרה היה אף הוא זרז לנפילתה של המפלגה.
בין מנהיגיה הבולטים של המפלגה ניתן למנות את אלצ'ידה דה גספרי, אלדו מורו, פרנצ'סקו קוסיגה וג'וליו אנדראוטי.
ראו גם

דמוקרטיה נוצרית (אידאולוגיה)
המסע לעמק החלומות 8: הכפור הגדול

| --- | --- |

כרזת הסרט ב-DVD
 מבוסס על:  המסע לעמק החלומות
 בימוי:  צ'ארלס גרוסבנור
 הופק בידי:  צ'ארלס גרוסבנור
 תסריט:  ג'ון לוי
 מדבבים:  תומאס דקר ג'רמי סוארז קנת' מארס Aria Curzon טרס מקנייל ג'ף בנט רוברט גיום מרים פלין אנדי מקייפי רוב פאולסן 
 מוזיקה:  מייקל טברה ג'יימס הורנר (שיר הנושא)
 מדינה:  ארצות הברית ארצות הברית
 חברת הפקה:  Universal Cartoon Studios
 חברה מפיצה:  MCA/Universal Home Video
 שיטת הפצה:  וידאו על פי דרישה, direct-to-video 
 הקרנת בכורה:  ארצות הברית 4 בדצמבר 2001
 משך הקרנה:  כ-76 דקות
 שפת הסרט:  אנגלית
 סוגה:  הנפשה, הרפתקאות, מוזיקלי
 סרט קודם:  המסע לעמק החלומות 7: אבן האש הקרה
 סרט הבא:  המסע לעמק החלומות 9: המסע למים הגדולים
 סרטים בסדרה:  המסע לעמק החלומות
 דף הסרט ב־IMDb
 
המסע לעמק החלומות 8: הכפור הגדול (באנגלית: The Land Before Time VIII: The Big Freeze) הוא סרט הרפתקאות מוזיקלי מונפש שיצא ישירות לווידאו משנת 2001 והסרט השמיני בסדרת "המסע לעמק החלומות".
עלילה

מערכת היחסים של דאקי עם אחיה ספייק הופכת לסוערת וסוערת כאשר הוא שומר אותה ערה שוב ושוב בלילה עם הנחירות שלו ואחרי שהוא אכל את כוכבי העץ שלה (שאמם ארזה במיוחד עבורה ביום הראשון ללימודים). היא מספרת לסרה על רגשותיה, ומתוודת שהיא לא יודעת איך לבטא אותם; סרה מסכימה ללמד אותה. בינתיים, הילדים לומדים בבית ספר בו מלמד אותם פכירינוזאורוס זקן בשם מר אף-עבה, שמתיימר שהיה בכל מקום וראה הכל. ליטלפוט שואל בשקיקה את הנושאים שהם מכסים, לעצבנותו של הדינוזאור הזקן. בסופו של דבר, מר אף-עבה מתלונן בפני סבא ארוך-צוואר על התנהגותו של ליטלפוט. סבא של ליטלפוט, ביודעו של ליטלפוט לא התכוון להזיק, מסביר לו מדוע הוא חייב לכבד יותר את מר ת'יקנוז.
בינתיים, בעוד דאקי מתייחסת אל ספייק בקרירות, ספייק פוגש ומתיידד עם טיפי, דינוזאור צעיר מעדר קוצי-זנב נודד שהגיע לאחרונה לעמק הגדול. דאקי מתחילה להתגעגע לספייק כשהוא מבלה יותר ויותר זמן עם עדר קוצי-הזנב. יום אחד, העמק כולו מופתע בשלג בן לילה. בזמן שהילדים ביחד משתוללים בכיף בשלג, המבוגרים מתלוננים שמר אף-עבה, כביכול החכם בכל העמק, לא הזהיר אותם מפני מזג האוויר הממשמש ובא, וחושדים שהוא לא יודע כל כך הרבה כפי שהוא טוען.
ככל שעובר הזמן, הדינוזאורים מתחילים לסבול מהטמפרטורות הקפואות (דרך ההקפאה הגדולה) ומהיעדר גידול מזון. עדר קוצי-הזנב עוזב, מכיוון שהם צורכים יותר מזון מרוב המינים. אמה של טיפי שואלת את אמא של דאקי וספייק, אמא שחיינית, אם היא יכולה לקחת את ספייק במהלך התקופה הקרה; אמא שחיינית מחליטה שספייק צריך לבחור בין להישאר בעמק או לעזוב עם קוצי-הזנב. ספייק לא בטוח, אז דאקי אומרת לו בכעס לעזוב, מה שהוא מסכים לעשות. אולם לאחר מכן היא מתחרטת על מעשיה, ובהמשך מתגנבת ללכת בעקבות העדר.
כאשר חבריה מגלים, הם יוצאים אל המעבר המסתורי כדי למצוא אותה, אך נקטעו על ידי מר אף-עבה, שמחליט להתלוות אליהם. לאחר מספר תקלות, הם נתקלים בחד-שן ( אלברטוזאורוס ), אך הילדים מביסים אותו בכדור שלג ענק. תוך כדי כך הם מצטרפים לדאקי, שנרדפת על ידו קודם לכן. עד מהרה הם נתקלים בבריכת מים קפואה שהם שוברים בטעות. מתחת לקרח יש מעיין חם, והם מבחינים שיש אוכל שופע בקרבת מקום. בזמן שהם נרגעים במים ומאכילים, מר אף-עבה מתוודה שרוב הידע שלו מגיע ממקורות משניים; הוא הקשיב לסיפורים של מטיילים אחרים כשהיה ילד, ובשנותיו הבוגרות שיתף את הסיפורים האלה לילדים בעמק.
החד-שן תוקף אותם שוב, אבל מר אף-עבה מציל את הילדים על ידי דחיפת בול עץ מהגבעה, מה שגורם לחד-השן למעוד עליו ולהתגלגל מצוק עד למותו המשוער. מאוחר יותר, הקבוצה מנסה ליצור קשר עם תושבי העמק אך מגלה שקיר שלג חסם את כניסתם. דאקי, נזכרת במה שסרה לימדה אותה, מבינה שסרה כועסת. היא עושה זאת, והצרחות הנזעמות שלה גורמות לשלג לרדת, ומאפשרת לתושבי העמק לעבור דרכו. בינתיים, עדר קוצי-הזנב גווע ברעב עד שספייק קולט את ניחוח האביב. הוא מוביל את קוצי-הזנב שם ומתאחד עם דאקי. עם זאת, הוא נופל לחלק עמוק של המעיין, וכיוון שהוא אינו מסוגל לשחות, אמא שחיינית קופצת פנימה כדי להציל אותו. כשהיא שוב מניחה אותו על אדמה יבשה, אמה של טיפי אומרת שספייק צריך להישאר עם משפחתו, ולא עם העדר שלו. דאקי מבטיחה לספייק שהיא לא תכעס עליו בכל פעם שהוא נוחר, לעולם לא.
מדבבים

תומאס דקר בתור ליטלפוט
אנדי מקאפי בתור סרה
אריה קרזון בתור דאקי
ג'ף בנט בתור פיטרי / קוריתוזאורוס
רוב פולסן בתור ספייק / סטגוזאורוס מוביל
טרס מקניל בתור אמא של דאקי / אמא של פיטרי
סוזן קרבס בתור אמא של טיפי / אנקילוזאורוס
ג'רמי סוארס בתור טיפי
רוברט גיום בתפקיד מר ת'יקנוז
קנת מארס בתור סבא ארוך-צוואר / לאמבאוזאורוס
מרים פלין בתור סבתא ארוכת-צוואר
ג'ון אינגל כמספר / טופסי
הפקה

ביוני 2000, יוניברסל החלה לעבוד על הסרט.
שירים

שירי הסרט נכתבו על ידי מישל בראורמן ואמנדה מקברום.
שיר הכעס - מבצעים: סרה (אנדי מקאפי) ודאקי (אריה קרזון)
משפחה - מבצעים: ליטלפוט (תומאס דקר), סרה (אנדי מקאפי), דאקי (אריה קרזון) ואמא של דאקי (טרס מקנייל)
השיעור - מבצעים: מר אף-עבה (רוברט גיום), ליטלפוט (תומאס דקר), סרה (אנדי מקאפי), דאקי (אריה קרזון) ופיטרי (ג'ף בנט)
כמו כן שיר הנושא של הסרט המקורי המסע לעמק החלומות "If We Hold on Together" נשמע בסרט.
הערות שוליים

↑  Hettrick, Scott (23 ביוני 2000). "Video bows mint coin". Variety. נבדק ב-4 בדצמבר 2016. {{cite web}}:  (עזרה)
| --- | --- |
בקרת זהויות :  BNE: XX4866943  VIAF: 229351931   WorldCat (עם VIAF): 229351931
המישור (סדרת טלוויזיה)

| --- | --- |

כרזת הסדרה
 כותבים:  גבי צ'יאפה אלכסנדר פרין
 בימוי:  מארק אוורסט אנדי גודארד
 שחקנים:  קרלה קרום לורה האדוק לינדזי קולסון רוב ג'יימס-קולייר נואל קלארק אמנדה ברטון ג'ף בל גארי לואיס
 ארץ מקור:  הממלכה המאוחדת
 שפות:  אנגלית
 מספר עונות:  1
 מספר פרקים:  6
 הפקה
 מפיק:  פולי לייס קייט נוריש ג'יין דונסי
 חברת הפקה:  Hillbilly Films
 הפצה:  Acorn Media
 אורך פרק:  60 דקות
 שידור
 רשת שידור:  ITV
 פורמט (תמונה):  16:9 1080i
 פורמט (קול):  סטריאו
 תקופת שידור מקורית:  30 בספטמבר 2016 – 4 בנובמבר 2016 
 קישורים חיצוניים
 דף התוכנית ב-IMDb
המישור (באנגלית: The Level) היא סדרת פשע בריטית ששודרה ברשת ITV החל ב-30 בספטמבר 2016. הסדרה בת ששת הפרקים מתמקדת בסמלת בילוש ננסי דוולין (קרלה קרום), בלשית ביחידת הפשע הלאומית, שמוצבת במחלקת חקירות פליליות של המשטרה בברייטון כדי לחקור את רציחתו של פרנק לה סו (פיליפ גלניסטר), איש עסקים מפוקפק שאיתו היה לה קשר בעבר. מכיוון שננסי הייתה נוכחת בזירת הרצח, היא מתאמצת להסתיר את מעורבותה, בעוד היא נמצאת תחת עינה הפקוחה של פקד מישל ניומן (לינדזי קולסון). הסדרה צולמה בעיקר ברחובות ברייטון. נתוני הצפייה של הסדרה היו גבוהים, והשחקנית קרלה קרום רמזה על אפשרות להפקה של עונה שנייה.
צוות השחקנים

קרלה קרום – סמלת בילוש ננסי דוולין, יחידת הפשע הלאומית
לורה האדוק – היילי סברצ'ק, בתו של פרנק
לינדזי קולסון – פקד בילוש מישל ניומן, משטרת מזרח סאסקס
רוב ג'יימס-קולייר – סמל בילוש קווין או'דאוד, יחידת הפשע הלאומית
נואל קלארק – שון "גאנר" מרטין, משטרת מזרח סאסקס
אמנדה ברטון – שרי לה סו, אשתו של פרנק
ג'ו אבסולום – שיי נאש, איש עסקים מושחת וחבר לשעבר של היילי
ג'ף בל – דאנקן אליוט, שותף של לה סו
לורן מקפדיין – דאריל קווין, יד ימינו של פרנק
גארי לואיס – גיל דוולין, אביה של ננסי ובלש לשעבר
פיליפ גלניסטר – פרנק לה סו, איש עסקים מושחת
ג'יין הייזלגרוב – בלשית גייל וינסנט, משטרת מזרח סאסקס
צ'יאן בינצ'י – טייט לה סו, בנו של פרנק
סוזן פאקר – תרזה דוולין, אמה של ננסי
קלי הריסון – דיליה בראדלי, המאהבת של פרנק
רופרט פרוקטר – תיאו קטלר, מנהל הכספים של פרנק
תקציר עלילה

פרנק לה סו (פיליפ גלניסטר), איש עסקים מפוקפק, קובע פגישה עם סמלת בילוש ננסי דוולין (קרלה קרום), בלשית ביחידת הפשע הלאומית, שהגנה עליו מתביעות בהזדמנויות אחדות. אבל פגישתם נקטעת כשמגיע למקום אדם לא ידוע שיורה למוות בפרנק. ננסי נפגעת מרסיס של כדור. מחלקת החקירות הפליליות של משטרת מזרח סאסקס מתחילים לחקור את הרצח. פקד בילוש מישל ניומן מקצה את ננסי דוולין לטיפול בחקירה, כשהיא אינה מודעת לכך שננסי הייתה נוכחת בזירת הרצח. שותפה לחקירה של דוולין הוא סמל בילוש שון "גאנר" מרטין (נואל קלארק), אבל בשל החיכוכים בין השניים ניומן מזמנת את הבלש קווין או'דאוד (רוב ג'יימס-קולייר) להצטרף לחקירה.
ננסי מתאמצת להסתיר את מעורבותה בפעילותו של פרנק. ידידותה עם בתו של פרנק, היילי (לורה האדוק), מקשה יותר על מצבה. עד מהרה מתברר שיש חפרפרת בין אנשי צוות החקירה. ננסי חושדת שגאנר הוא המדליף, אבל ערב אחד בהיותה בחדר המלון של או'דאוד היא מגלה תצלומי מעקב שנעלמו מוקדם יותר באותו יום. כשהיא מתמודדת עם הלחצים של החקירה, ננסי נאלצת לעזור לאמה, תרזה (סוזן פאקר), שסובלת ממחלת נפש. היא מגלה שאמה הסתירה ממנה סוד במשך עשרים שנה - את העובדה שננסי היא בתו של פרנק.
הערות שוליים

↑  "The Level ITV: cast, locations, and 5 things you need to know about the crime thriller | London Evening Standard". standard.co.uk. נבדק ב-5 בנובמבר 2016. {{cite web}}:  (עזרה)
↑  "Will there be a second series of The Level on ITV? Karla Crome on what could be in store in series 2". radiotimes.com. נבדק ב-5 בנובמבר 2016. {{cite web}}:  (עזרה)
↑  "ITV's newest crime drama The Level is looking creepy in this trailer | Metro News". metro.co.uk. נבדק ב-5 בנובמבר 2016. {{cite web}}:  (עזרה)